TAGUDIN, Ilocos Sur- Lima a lalaki a pakairamanan ti dua nga estudiante ti inaresto dagiti polis idi malem ti Hulio 7 maigapu iti kasoda a frustrated homicide.
Naaresto da Nestor Javillonar Layco, 56, naasawaan, mannalon; Oscar Javillonar Layco, 49, naasawaan; Raymundo Layco Leal, 58, naasawaan, mannalon; Philip Huesca Sendico, 16, Grade 10, agbasbasa iti Tagudin National High School; ken Raymon Abadajos Jose, 16, Grade 9, agbasbasa iti Tagudin national High School, agpapadada amin a residente iti Barangay Tarangotong, Tagudin babaen ti bileg ti warrant of arrest nga inyisio ni Judge Mario Anacleto M. Bañez ti Regional Trial Court, Branch 25, Tagudin, Ilocos Sur.
Akusado dagiti lima iti frustrated homicide ket nai-docket ti kaso iti babaen ti Criminal Case No. 1554-T ken nairekomenda nga agpiansada iti P40,000.00 tunggal maysa.#
ilo_Latn ilo_Latn ilo_Latn